b'\n_START_ARTICLE_\nGostota zraka\n_START_PARAGRAPH_\nGost\xc3\xb4ta zr\xc3\xa1ka je fizikalna koli\xc4\x8dina kot masa na enoto prostornine ozra\xc4\x8dja. Kakor zra\xc4\x8dni tlak se z ve\xc4\x8danjem nadmorske vi\xc5\xa1ine zmanj\xc5\xa1uje eksponentno. Na nadmorski vi\xc5\xa1ini 2000 m je gostota zraka le \xc5\xa1e pribli\xc5\xbeno 75\xc2\xa0% vrednosti ob morski gladini. Na morski gladini in temperaturi 15\xc2\xa0\xc2\xb0C je gostota zraka pribli\xc5\xbeno 1,225 kg/m\xc2\xb3 (0,001225 g/cm\xc2\xb3) po MSA (mednarodna standardna atmosfera, ISA)_NEWLINE_Gostota zraka se spreminja tudi s spreminjanjem temperature ali vla\xc5\xbenosti. Vrednost gostote se z nadmorsko vi\xc5\xa1ino hitreje spreminja v mrzlem (gostej\xc5\xa1em) zraku, ter po\xc4\x8dasneje v vro\xc4\x8dem (redkej\xc5\xa1em) zraku. Povpre\xc4\x8dno temperatura pada linearno z navpi\xc4\x8dnim temperaturnim gradientom ._NEWLINE_Gostota zraka je zna\xc4\x8dilnost, ki se uporablja na mnogih podro\xc4\x8djih znanosti, kot na primer aeronavtiki, gravimetriji; industriji prezra\xc4\x8devanja zraka, raziskavah ozra\xc4\x8dja in meteorologiji, kmetijski tehniki pri modeliranju in sledenju prenosa zemlje, vegetacije in ozra\xc4\x8dja (modeli SVAT) in tehni\xc5\xa1ki srenji, ki se ukvarja s stisnjenim zrakom, od industrijskih pripomo\xc4\x8dkov, procesov segrevanja, su\xc5\xa1enja in hlajenja v industriji, kot so hladilni stolpi, vakuumski procesi in procesi globokega vakuuma, visokotla\xc4\x8dnih procesih, procesih izgorevanja plinov in lahke nafte, ki poganjajo turbinsko gnana letala, generatorje gnane s plinskimi turbinami in grelne pe\xc4\x8di, ter prezra\xc4\x8devanju zraka v globokih rudnikih do vesoljskih kapsul.'